Diari Oficial de la Generalitat Valenciana


Sumari del DOGV 6865, del 19-09-2012 (2012/8527)

Aprovació del pla acústic municipal.
------------------------------------

### Dades del document

Número de DOGV
:   6865

Data del DOGV
:   19-09-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/8527


Organisme emissor
:   Ajuntament de la Vila Joiosa

Tipus de document
:   Anunci

Aprovació del pla acústic municipal. [2012/8527]  
Per mitjà del present edicte es fa públic que el Ple, en sessió ordinària de 19 de juliol de 2012, ha acordat, entre altres, el següent acord que literalment s'expressa:   
«...  
Secretària, 000500/2012-GENSEC  
4. Proposta al Ple de la corporació per a aprovar el pla acústic municipal de la Vila Joiosa.  
Núm. expedient: 000500/2012-GENSEC  
Antecedents:  
1r. 06-07-2012. Proposta del regidor delegat de Foment Econòmic i Sostenible, del següent tenor literal:  
Jerónimo Lloret Sellés, regidor delegat de Foment Econòmic i Sostenible.  
Vist el pla acústic municipal de la Vila Joiosa, redactat per la Universitat Politècnica de València, Centre de Tecnologies Físiques, Divisió d'Acústica, de resultes del conveni de col·laboració entre l'Ajuntament de la Vila Joiosa i la Universitat Politècnica de València, subscrit en data de 07.12.2004, sotmés a informació pública mitjançant Decret 4913/2011, de 19.12.2011.  
Atés l'informe jurídic emés pel tècnic urbanista municipal en data 5 de juliol de 2012, que disposa literalment:   
«...  
  
Antecedents de fet  
  
Primer. El pla acústic municipal de la Vila Joiosa va ser redactat per la Universitat Politècnica de València, Centre de Tecnologies Físiques, Divisió d'Acústica, de resultes del conveni de col·laboració entre l'Ajuntament de la Vila Joiosa i la Universitat Politècnica de València, subscrit en data de 07.12.2004.  
  
Segon. Mitjançant Decret 4913/2011, de 19.12.2011, es va resoldre sotmetre a informació pública el pla acústic municipal de la Vila Joiosa. D'altra banda, es va resoldre conferir tràmit d'audiència a les associacions veïnals, sol·licitar informe a totes les administracions públiques afectades pel pla acústic municipal i sol·licitar informe vinculant a la Conselleria d'Infraestructures, Territori i Medi Ambient.  
  
Tercer. El tràmit d'audiència a les associacions veïnals es va formalitzar de la manera següent:   
I. Associació Infodona, amb registre d'eixida 1124/2012, de 25 de gener.  
II. Associació Avea, amb registre d'eixida 1120/2012, de 25 de gener.  
III. Associació Caritas, amb registre d'eixida 1122/2012, de 25 de gener.  
IV. Associació de Minusvàlids, amb registre d'eixida 1132/2012, de 25 de gener.  
V. Associació Afibrovila, amb registre d'eixida 1127/2012, de 25 de gener.  
VI. Centre Les Talaies, amb registre d'eixida 1131/2012, de 25 de gener.  
VII. Associació Anémona, amb registre d'eixida 1128/2012, de 25 de gener.  
VIII. Associació Ames de Casa, amb registre d'eixida 1129/2012, de 25 de gener.  
IX. Grup Ecologista Xoriguer, amb registre d'eixida 1121/2012, de 25 de gener.  
X. A. E. Contra el Càncer, amb registre d'eixida 1134/2012, de 25 de gener.  
XI. Mans Unides, amb registre d'eixida 1130/2012, de 25 de gener.  
XII. Agrupament Escolta Polaris, amb registre d'eixida 1137/2012, de 25 de gener.  
XIII. Associació Amics dels Gossos i els Gats, amb registre d'eixida 1123/2012, de 25 de gener.  
  
Quart. La sol·licitud d'informe a les administracions públiques afectades pel pla acústic municipal de la Vila Joiosa es va formalitzar:  
I. Conselleria de Medi Ambient, Aigua, Urbanisme i Habitatge, amb registre d'eixida 1138/2012, de 25 de gener.  
II. Conselleria d'Infraestructures i Transport, amb registre d'eixida 1149/2012, de 25 de gener.  
III. Conselleria de Turisme, amb registre d'eixida 1148/2012, de 25 de gener.  
IV. Direcció General de Costes, amb registre d'eixida 1147/2012, de 25 de gener.  
V. Ferrocarrils de la Generalitat Valenciana, amb registre d'eixida 1146/2012, de 25 de gener.  
VI. Diputació Provincial d'Alacant, amb registre d'eixida 1145/2012, de 25 de gener.  
VII. Demarcació de Carreteres 1144/2012, de 25 de gener.  
VIII. Divisió de Carreteres 1143/2012, de 25 de gener.  
IX. Conselleria d'Indústria 1142/2012, de 25 de gener.  
X. Conselleria de Sanitat, Direcció Territorial, 1140/2012 de 25 de gener.  
XI. Conselleria Educació, Servici Territorial, 1139/2012 de 25 de gener.  
  
Cinqué. Les contestacions a les sol·licituds d'informe a les distintes administracions públiques es van verificar de la manera següent:  
I. Conselleria d'Indústria, Comerç i Innovació, amb registre d'entrada 8762312593, de 24 de febrer.  
II. Ferrocarrils de la Generalitat Valenciana 6376179497, d'1 de març.  
III. Conselleria d'Infraestructures i Transport, amb registre d'entrada 3938527024, de 2 de març.  
IV. Conselleria d'Educació, Formació i Ocupació, amb registre d'entrada 0057707258, de 8 de març.  
V. Ministeri de Foment, amb registre d'entrada 0108039048, de 27 d'abril.  
  
Sisé. En relació amb la sol·licitud d'informe vinculant a la Conselleria d'Infraestructures, Territori i Medi Ambient, cal indicar que la dita conselleria el va emetre en 28.05.2012, i va ser rebut amb registre d'entrada 7812103332, i on es torna a incidir en allò que s'ha assenyalat en un altre informe precedent de 15.02.2012, en el sentit que s'ha de completar amb determinats aspectes tècnics.   
  
Fonaments de dret  
  
Primer. Atés el que establix l'article 21 de la Llei 7/2002, de Protecció contra Contaminació Acústica de la Comunitat Valenciana, on s'establix: «...Els plans acústics municipals tenen com a objecte la identificació de les àrees acústiques existents al municipi en funció de l'ús que sobre estes existisca o estiga previst i les seues condicions acústiques, així com l'adopció de mesures que permeten la progressiva reducció dels seus nivells sonors per a situar-los per davall dels previstos en la present llei... «.  
  
Segon. Atés el que establix l'article 22 del mateix text legal, on s'estableix: «..... 1. Els municipis de més de 20.000 habitants elaboraran els seus respectius plans acústics que inclouran tot el terme municipal....3. Els municipis hauran d'adoptar un pla acústic municipal que continga les mesures oportunes per a disminuir el nivell sonor exterior fins a situar-lo per davall dels límits de l'annex II per a aquelles zones en què existisquen nombroses activitats destinades a l'ús d'establiments públics i nivells de recepció en l'ambient exterior, produïts per la superposició de les múltiples activitats existents i per l'activitat de les persones que utilitzen estos establiments, així com en aquelles altres tocant a vies de comunicació, que superen en més de 10 dB(A) els nivells fixats en el citat annex avaluats pel procediment que reglamentàriament es determine....».   
  
Tercer. Atés que la tramitació per a l'aprovació del pla acústic municipal de la Vila Joiosa ha sigut essencialment correcta seguint les actuacions exigides en l'article 24 de la Llei 7/2002, de 3 de desembre, de Protecció contra Contaminació Acústica de la Comunitat Valenciana.  
  
Per la qual cosa informe:   
Que és procedent, des d'una perspectiva jurídica, i sempre que es complete el pla acústic municipal en els apartats indicats en l'informe de 15.02.2012 de la Conselleria d'Infraestructures, Territori i Medi Ambient, l'aprovació del pla acústic municipal de la Vila Joiosa, redactat per la Universitat Politècnica de València, Centre de Tecnologies Físiques, Divisió d'Acústica.   
Cosa que informe, als efectes oportuns, ...»  
Atés l'informe tècnic emés pel cap de Servici d'Urbanisme i Infraestructures en data 5 de juliol de 2012, que disposa literalment: «...  
  
En relació amb el document de pla acústic municipal redactat per la Universitat Politècnica de València i sotmés a informació pública mitjançant Decret 4913 de 2011:  
El document compta amb la documentació necessària, és formalment correcte i està subscrit per tècnic competent.  
Els informes rebuts de les distintes administracions tenen en general caràcter favorable, tal com s'indica en l'informe emés per la Direcció General de Qualitat Ambiental de data 28 de maig de 2012. En el dit informe es fa referència als aspectes tècnics a completar segons l'informe vinculant emés per la Direcció General de Qualitat Ambiental de 15 de febrer de 2012, en relació amb la delimitació de zones en què s¡aplicaran les mesures correctores i el pla de seguiment de l'efectivitat de les dites mesures.   
Basant-se en estos condicionants, en data 4 de juliol de 2012 (RE núm. 9082800499) es rep documentació presentada per José María Bravo Plana-Sala, en representació de la Universitat Politècnica de València i responsable del pla acústic municipal amb l'objecte de completar i precisar els aspectes indicats en l'informe emés per la Direcció General de Qualitat Ambiental.  
Atés que la documentació aportada per José María Bravo Plana-Sala completa i precisa la del pla acústic municipal sotmés a informació pública, de manera que s'entenen esmenats els aspectes posats de manifest en l'informe de la Direcció General de Qualitat Ambiental.  
  
Qui subscriu proposa:  
1. Considerar la documentació aportada en data 4 de juliol de 2012 (registre d'entrada 1226676157) part integrant del pla acústic municipal de la Vila Joiosa.  
2. Aprovar el pla acústic municipal de la Vila Joiosa redactat per la Universitat Politècnica de València, Centre de Tecnologies Físiques, Divisió d'Acústica.  
D'altra banda, es recomana a la corporació l'adopció de les mesures necessàries per a dur a terme campanyes de mesura en relació amb el pla de seguiment de les mesures adoptades, tant d'aquelles que ja estan materialitzades com de les que s'executaran en el futur, de forma conjunta amb la Universitat Politècnica de València i en col·laboració amb els tècnics municipals.  
No obstant això, la corporació amb el seu superior criteri decidirà.  
És tot el que cal informar...»  
Per la qual cosa propose a la corporació:  
Únic: aprovar el pla acústic municipal de la Vila Joiosa, redactat per la Universitat Politècnica de València, Centre de Tecnologies Físiques, Divisió d'Acústica, junt amb la documentació aportada en data 4 de juliol de 2012 (registre d'entrada 2452504249) que forma part integrant d'este.  
2n.12-07-2012. Dictamen de la comissió informativa de casc històric, infraestructures, foment econòmic i sostenible, vies públiques, vivenda, neteja urbana, esports, transport, noves tecnologies i modernització.  
/.../  
Per tot això, s'acorda per:  
Partit Popular (Jaime Lloret Lloret, Jerónimo Lloret Sellés, Mª del Rosario Escrig Llinares, Pedro Ramis Soriano, Sandra Fernández Núñez, José Lloret Martínez, Josefa María Arlandis Pérez, Francisco Manuel Pérez Melero, Beatriz Adela Llinares Izquierdo, Pascual Pastor Roca, Dolores Such Nogueroles), Partit Socialista Obrer Espanyol (Gaspar Lloret Valenzuela, José Ramón Arribas Méndez, Miriam Santamaría Durá, Jaime Ramis Galiana, María de los Angeles Gualde Orozco), Esquerra Unida (José Carlos Gil Piñar, Rosa María López Rodríguez, José Ambrosio Vila Sellés), Gent per la Vila (Pedro Alemany Pérez, Pascal Amigo de Vleeschauwer).   
Únic: aprovar el pla acústic municipal de la Vila Joiosa, redactat per la Universitat Politècnica de València, Centre de Tecnologies Físiques, Divisió d'Acústica, junt amb la documentació aportada en data 4 de juliol de 2012 (registre d'entrada 0846672381) que forma part integrant d'este.  
Contra el present acord podrà interposar recurs contenciós administratiu davant del Jutjat Contenciós Administratiu d'Alacant en el termini de dos mesos des de l'endemà de la data de recepció d'esta publicació. Durant el mes d'agost no correrà el termini per a interposar recurs contenciós administratiu. Això sense perjuí de la interposició de qualsevol altre recurs que estime procedent.  
  
Cosa que faig pública als efectes oportuns.  
  
La Vila Joiosa, 13 d'agost de 2012.- L'alcalde: Jaime Lloret Lloret.